Noverint universi presentes litteras inspecturi vel audituri quod ego Girardus, dictus Bastar, miles, Salinensis, dedi et concessi Johanni, comiti Burgandie et domino Salinensi, post decessum meum, si non habuero heredem de uxore desponsata, quicquid juris habebam in villa de Limuy et in omnibus appendiciis, et quicquid tenebam de feodo a dicto comite in eadem villa. In hujus rei testimonium, capitulum Sancti Anatholii Salinensis, ad preces meas, presens scriptum sigilli sui munimine reddidit roboratum. Actum anno Domini Mº CCº XXXº nono, mense januarii.